**Dinámica: A tea de araña**

**Obxectivos:** actividade de presentación, fomentar a cohesión del grupo, escoita activa

Esta é unha dinámica de presentación. como cando a facemos en titoría eles xa se coñecen, podemos engadir máis datos:" *Son.... o ano pasado estudei en ..... e polas tardes gústame...."* .

**Actividade:** O profesor ten un ovillo de la. Fai a súa presentación mentres lía a la no seu dedo. Ao rematar, pasa o ovillo a outra persoa do grupo, quen, despois de facer a súa presentación lanzará de novo o ovillo. Non se pode dar aos compañeiros de dereita e esquerda.Así, ao rematar, todos os membros do grupo terán formado unha tea de araña entre todos.

Así, todos unidos, podemos valorar o que temos formado: un grupo no que todos acabamos dependendo uns dos outros, se eu tiro da lá (creo tensión), podo chegar a facer dano a outro compañeiro que nin sequera está preto de min, se eu abandono o grupo, podo deixar a alguén "solto ou medio colgado". Para poder formar esta tea de araña, tivemos que contar coa colaboración de todos, e todos tiveron "o seu momento" para falar (en todo grupo hai sempre alguén que precisa de máis tempo ou de máis silencio para falar)

Á hora de recoller, terei que devolverlle o ovillo á persoa que mo lanzou a min e debo repetir os datos que el/ela deu. "*ela é...., o curso pasado estudou en ... e polas tardes gústalle...."*

Estivemos todos atentos? Escoitamos aos nosos compañeiros? Descubrimos algo novo deles?